वीरगंज,आसाढ २१
सडक विभाग वीरगञ्ज के मितेरी पुल से मकवानपुर के दामेचौर तक त्रिभुवन राजपथ के सडक अतिक्रमण हटावेके सूचना निकालल १५ दिन शनिश्चर के ओरियाईल बा । सडक विभाग से सडक से दायाँ बायाँ २५÷२५ मीटर के अतिक्रमण १५ दिनभितर नहटईला बाद डोजर लगाके टुडेके बतावल गईल बा । जेकरा कारण मेन रोड मे वासि डेराईल बाडन् ।
मेन रोड के १५ दिन के समयसीमा आजु ओरीयाईल बा माकिर सडक विभाग से ऐसन का सडक चौडा करेके सूचना निकालल ई पहिलका बेर ना हवे । एहसे पहिले भी पाँच बेर ऐसनका सूचना प्रकाशित होचुकल बा । छठा बेर के सूचना भि शनिचर के ओरियाईल बा ।
सडक विभाग के डिभिजन कार्यालय त्रिभुवन राजपथसँगे महेन्द्र राजमार्ग के बारा मे रहल धन्सार पुल से मकवानपुर के लोथर तक के अतिक्रमण भि हटावेला सूचना जारी कईले बा । बेर बेर सूचना निकालला बाद भी अभि तकले वीरगञ्ज के सडक मे डोजर माकिर नईखे चलेसकल । जेकरा कारण वीरगञ्ज वासी के मन मे कौतुहल मचल बा ।
वीरगञ्ज के घण्टाघर से भन्सार तक हजारों घर, व्यावसायिक जगह, मन्दिर, वित्तीय संस्था आ सरकारी अफिस रहल बा । मेन सडक के सीमा भितर परेवाला उह संरचना टुडला से वीरगञ्ज के मौलिकता हि ओरियाए के कुछ लोग के कहनाम बा त कुछ लोग मापदण्ड अनुसार सडक चौडा करेके पक्ष मे खडियाईल बाडन ।
वीरगञ्ज महानगरपालिका के कुछ राजनितिक दल के नेता आ वीरगञ्ज उद्योग वाणिज्य संघ नगर के मेन रोड चौडा करेला घररसब टुडेके पक्ष मे नईखे । माकिर डिभिजन सडक कार्यालय हेटौंडा के सूचना अधिकारी जयराम अधिकारी के कहनाम सूचना के समयसीमा ओरीयाईल भियाने भईला से अतिक्रमण हटावे के सुरुवात होई ।
सूचना के समयसीमा पूरा भईला बाद वीरगञ्ज आ हेटौंडा से अतिक्रमण हटावे के काम के सुरुवात होखेके अधिकारी दाबा कईनी ।